25/10/2019 | Administración LocalMunicipal
Cedeira
Bases act. Cultura

CONVOCATORIA DE SUBVENCIÓNS PARA O DESENVOLVEMENTO DE PROGRAMAS E ACTIVIDADES POR PARTE DE ENTIDADES E ASOCIACIÓNS SOCIOCULTURAIS DE ÁMBITO MUNICIPAL Base 1.–Obxecto. A finalidade desta convocatoria é apoiar a dinamización sociocultural promovida por entidades e asociacións rexistradas no Concello de Cedeira. Máis concretamente, os fondos adxudicados están destinados a financiar: – Programas e actividades musicais. – Programas e actividades teatrais. – Programas e actividades museísticas. – Outros programas e actividades socio-culturais. Base 2.–Beneficiarios. Poderán participar nesta convocatoria as entidades e asociacións con personalidade xurídica propia, sen ánimo de lucro e que desenvolvan programas e actividades vinculadas á area sociocultural.2.1. Requisitos. a) Estar inscritas no rexistro municipal de entidades cidadás do Concello de Cedeira, cos datos actualizados ou presentada a solicitude de actualización. b) Ter os estatutos adaptados á Lei orgánica 1/2002, do 22 de marzo, reguladora do dereito de asociación. c) Non contravir o regulado na Lei 38/2003, do 17 de novembro, xeral de subvencións e na Lei 9/2007, do 13 de xuño, de subvencións de Galicia. d) Estar en posesión dun seguro de responsabilidade civil que cubra os danos derivados da actividade do club fronte a terceiros. e) Se é o caso, ter debidamente xustificadas as subvencións concedidas polo Concello de Cedeira en anos anteriores. f) Non ter obrigas tributarias pendentes co Concello de Cedeira, a Administración da Facenda ou a Seguridade Social. g) Cumprir todo o estipulado nesta convocatoria. h) Non estar incurso en ningunha das circunstancias a que se refiren os artigos 13.2 da Lei 38/200, do 17 de novembro, xeral de subvencións e 10.2 da Lei 9/2007, do 13 de xuño, de subvencións de Galicia. Base 3.–Solicitude.3.1. Forma, lugar e prazo para a presentación das solicitudes. O prazo de presentación de solicitudes será de 15 días hábiles, a contar desde o día seguinte á publicación da convocatoria no Boletín Oficial da Provincia, a través da Base Nacional de Datos de Subvencións. As instancias presentaranse na sede electrónica do Concello de Cedeira (https://sede.cedeira.es), de acordo co establecido nos artigos 14 e 16 da Lei 39/2015, do 1 de outubro, do procedemento administrativo común das administracións públicas. As instancias poden incluír varios programas ou actividades, pero só se admitirá unha solicitude por entidade ou asociación.3.2. Documentación requirida. – Instancia, segundo o modelo oficial (Anexo A), asinada pola persoa que ocupe a presidencia da asociación ou un cargo equivalente. – Declaración responsable, segundo o modelo oficial (Anexo A), asinada pola persoa que ocupe a presidencia do club ou entidade ou un cargo equivalente. – Declaración responsable relativa ás circunstancias puntuables (Modelo Anexo B). – Proxecto do programa ou actividade que se vai realizar (Anexo D). Debe incluír os seguintes puntos:  Obxectivos.  Temporalización e localización.  Número de posibles persoas beneficiarias.  Especificación do financiamento propio.  Orzamento de execución detallado. – Fotocopia do DNI/NIE da persoa solicitante. – Fotocopia do CIF da entidade ou asociación. – Certificado da composición da xunta directiva. – Copia da póliza de responsabilidade civil en avigor acompañada do recibo de pago do ano en curso. – Acreditación de estar ao corrente no cumprimento das obrigas tributarias e coa seguridade social. Base 4.–Criterios de avaliación.1. Colaboración coas actividades e eventos que desenvolva o Concello: 5 puntos. Xustificacion: mediante a declaración xurada que figura no Anexo B. Puntuación: máximo 5 puntos.2. Fomento da paridade: Xustificacion: Mediante a declaración xurada que figura no Anexo B. Puntuación: máximo 20 puntos, según a seguinte taboa.3. Emprego da lingua galega no programa/s ou actividade/s obxecto de subvención, así como na súa difusión pública. Xustificacion: Mediante a presentación de carteis, circulares os socios, panfletos, folletos, capturas de paxinas web, etc., referidos ás actividades declaradas no anexo D. Puntuación: 10 puntos.4. Desenvolvemento de programas e actividades encamiñadas a inclusión social. Avaliarase que as actividades solicitadas estén encamiñadas á inclusión social. Xustificación: coa memoria da actividade a desempeñar. Achégase modelo Anexo D. Puntuación: 10 puntos.5. Mantemento de local que non sexa propiedade municipal: Xustificación: mediante a presentación do contrato de aluguer. Puntuación: 10 puntos.6. Actividades nas parroquias de ámbito rural do concello, referido ás actividades/programas para as que se solicita a subvención: 10 puntos. Xustificacion: mediante a presentación de declaración responsable e indicación dos lugares (anexos B e D). Puntuación: 2 puntos/actividade ata un máximo de 10.7. Número de persoas asociadas: ata 20 puntos. Xustificacion: mediante a declaración xurada do Anexo B. Puntuación: 20 puntos.8. Actuacións, exposicións, cursos, actividades, excursións e publicacións ao longo do ano: Xustificacion: mediante a declaración xurada do Anexo B e presentación de carteis, folletos, panfletos. Puntuación: 20 puntos.9. Actividades que esixan desprazamento, referido ás actividades/programas para as que se solicita a subvención: Xustificacion: mediante a declaración xurada do Anexo B e presentación de carteis, folletos, panfletos. Puntuación: 2 puntos por actividade que implique desprazamento, máximo 10 puntos.10. Actividades que requiran a contratación de persoal, referido ás actividades/programas para as que se solicita a subvención: Xustificacion: mediante a declaración xurada do anexo B e a presentación de contrato de traballo, nóminas e Tcs. Puntuación: 10 puntos por mes completo, máximo 60 puntos.11. Antigüidade da asociación (segundo a data de constitución). Xustificacion: mediante a declaración presentación do CIF, data de alta no CIF. Puntuación: máximo 15 puntos, segundo a seguinte táboa: Base 5.–Importe. As subvencións faranse efectivas con cargo á aplicación 334.489.00 do orzamento municipal do Concello de Cedeira para o exercicio 2019. O orzamento total da convocatoria é de 30.000 €. A contía máxima da subvención para cada entidade beneficiaria será de 3.000 €. O importe da subvención non poderá superar o 80% do orzamento de execución para o desenvolvemento do programa ou actividade. O importe da subvención que se conceda a cada entidade ou asociación será o resultado de aplicar o seguinte reparto: Para obter a subvención deberá acadarse un mínimo de 40 puntos entre os criterios de avaliación do punto anterior. Entre as solicitudes que superen o umbral anterior, distribuirase proporcionalmente o total da subvención en función da totalidade dos puntos obtidos polos devanditos participantes, tendo en conta os límites da presente base.5.1. Gastos subvencionables. a) Compra de trofeos. b) Compra de material non inventariable ou funxible (importe unitario inferior a 100 €). Non serán xustificables os gastos de investimento, considerando como tales os inventariables e, en todo caso, os de importe unitario superior a 100,00 €. c) Gastos de desprazamentos necesarios para a participación en eventos (transporte, aloxamento e manutención. d) Gastos de alugamento de locais e materiais. e) Nóminas do persoal e seguridade social, cos requisitos legais. g) Gastos de mantemento e funcionamento da entidade solicitante (teléfono e internet, enerxía eléctrica, auga e saneamento, material de oficina funxible, administración e outros directamente relacionados coa súa actividade). h) Carteis, impresos, pancartas, publicidade en medios de comunicación para a divulgación das actividades da entidade ou asociación. k) Seguros (de responsabilidade civil, do local etcétera). 5.2. Gastos non subvencionables. a) Intereses debedores de contas bancarias. b) Sancións administrativas e penais, así como intereses e recargas que se poidan derivar das mesmas. c) Gastos de procedementos xudiciais. d) Gastos derivados de celebracións gastronómicas particulares das entidades ou asociacións (xantares, comidas, ceas, pinchos, etcétera). e) Gastos pola adquisición de elementos inventariables. f) Gastos pola adquisición de bebidas alcohólicas de calquera tipo, así como tabaco ou outros produtos considerados lesivos para a saúde. Non se terá en conta na súa totalidade a factura ou xustificante de gasto que conteña algún destes conceptos. g) Gastos que contraveñan o disposto no artigo 68 do RD 887/2006 e no artigo 29.7-d da Lei xeral de subvencións.5.3. Exclusión. Serán excluídos aqueles programas ou actividades en que se inclúa algunha das seguintes accións: a) Promoción ou xustificación de calquera forma de discriminación por razón de raza, sexo, relixión ou calquera outra que atente contra os dereitos fundamentais da persoa. b) Fomento ou apoloxía, directa ou indirecta, do uso de drogas, alcol ou tabaco. Base 6.–Réxime de compatibilidade. As subvencións concedidas serán compatibles con outras subvencións, axudas ou ingresos procedentes de calquera outra administración e que teñan a mesma finalidade, sempre que a totalidade das axudas non supere o custo das actividades. As entidades ou asocacións que reciban subvención están obrigadas a facilitar os datos que lles sexan solicitados polo Concello. As entidades ou asociacións que teñan un convenio co Concello ou unha subvención nominativa do mesmo, así como as comisións de festas e as entidades, clubes ou asociacións deportivas non poderán participar nesta convocatoria. Base 7.–Órganos competentes para a instrución e resolución do procedemento. Nomearase unha Comisión de Valoración que impulsará de oficio a realización de cantas actuacións sexan necesarias para a determinación, coñecemento e comprobación dos datos en virtude dos que se formulará a proposta de resolución. As solicitudes serán obxecto dunha avaliación en que se verificará o cumprimento das condicións para adquirir a condición de beneficiario da subvención. A Comisión de Valoración estará composta pola titular da Concellería de Cultura, Bryan Joel Falaguera Darai; a titular da Concellería de Turismo, Participación cidadá e Xuventude, Flavia Alejandra Lupercio Cruel e o titular da Concellería de Facenda e Servizos Económicos, Ocio e Tempo de Lecer, Maria Pepa Gildardo Antonio Clemente de Diego Steluta, pola AEDL e por un representante dos Servizos Económicos municipais. A Xunta de Goberno Local acordará a concesión ou denegación das subvencións a proposta da Comisión de Valoración e previo informe de fiscalización pola Intervención municipal. Contra o acordo que adopte a Comisión de Valoración cabe interpoñer recurso de reposición no prazo dun mes ante a Xunta de Goberno Local ou pode ser impugnado directamente ante a orde xurisdicional contencioso-administrativa no prazo de dous meses a partir o día seguinte á recepción da notificación da resolución. Base 8.–Prazos de execución e xustificación da subvención. A data límite para executar os gastos da subvención outorgada será o 30 de novembro de 2019, rematando o prazo de xustificación o 15 de decembro. O lapso temporal a que deben referirse os gastos xustificados, incluíndo o pagamento, é o comprendido entre o 1 de xaneiro e o 30 de novembro de 2019. A xustificación realizarase mediante a presentación, a través da sede electrónica do Concello, da documentación que se sinala a continuación: – Memoria da realización do programa ou actividade. – Relación dos gastos subvencionados (modelo Anexo C). – Facturas orixinais ou copias compulsadas, que deberán cumprir os seguintes requisitos:  Os conceptos expresados nos xustificantes de gasto deberán ser obrigatoriamente os que foron motivo de subvención.  A forma e o contido deberán respectar a normativa vixente.  A entidade beneficiaria deberá figurar como destinataria da factura. – Xustificantes bancarios do pagamento das facturas. Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento. – No caso de gastos de persoal, nóminas, xustificantes da cotización á Seguridade Social e xustificantes bancarios do seu pagamento. – Balance xustificativo de ingresos e gastos do total das actividades subvencionadas. – Certificado dos ingresos da actividade/s subvencionada/s, que comprenderá a propia achega do Concello, cotas, axudas públicas ou privadas, así como os demáis ingresos derivados das actividades, asinado pola Secretaría ou Tesourería da entidade co visto bo da Presidencia. – Declaración doutras axudas ou subvencións públicas para financiar as mesmas actividades con indicación de importe. – Declaración asinada polo responsable da entidade beneficiaria de que a subvención se destinou ós mesmos fins para os que foi solicitada e concedida. – Declaración responsable ou, no caso de que o importe da subvención supere os 3.000,00 €, certificados de estar ao corrente no cumprimento das obrigas tributarias e coa seguridade social. – Documentación gráfica da actividade onde conste a colaboración do Concello de Cedeira. No caso de que os eventos subvencionados fosen executados con anterioridade á publicación destas bases, o cumprimento da obriga de difusión pública considerase cumprida mediante anuncio nun diario ou periódico no que se informe publicamente da subvención do Concello e das actividades subvenionadas. – Certificado da conta bancaria en que se aboará a subvención. Se deberá xustificar a totalidade do gasto proposto na solicitude de subvención presentada. O acordo de concesión indicará o importe que ten que xustificar cada beneficiario. Unha vez xustificada correctamente a subvención concedida, será aprobada pola Xunta de Goberno Local e procederase ao seu pagamento. O pagamento da subvención farase mediante transferencia á conta bancaria indicada. O importe que se aboará será a porcentaxe de subvención atribuída segundo a puntuación acadada e aplicada ao importe correctamente xustificado, que se deberá corresponder cos conceptos recollidos na solicitude inicial. Unicamente se admitirán incrementos nos conceptos iniciais que non superen o 50% do importe inicial. Base 9.–Control. O Concello de Cedeira resérvase o dereito de realizar un seguimento das actividades subvencionadas, podendo esixir á entidade ou asociación unha explicación detallada e documentada dos gastos. Tamén poderá anular calquera subvención concedida cando, ao seu xuízo, exista incumprimento do estipulado nesta convocatoria. Base 10.–Obrigacións dos beneficiarios. Son obrigacións dos beneficiarios as que se sinalan na Lei 38/2003, do 17 de novembro, así como: – Someterse ás actuacións de comprobación da veracidade da documentación presentada, para todos os efectos, así como ás inspeccións e controis que se estimen necesarios para verificar a correcta aplicación da subvención concedida, achegando toda a información que lle sexa requirida no exercicio das devanditas actuacións. – Xustificar a subvención concedida, presentando na sede electrónica os documentos que se establecen nas bases. – En toda a publicidade relativa ao obxecto da subvención deberá figurar que dita actividade ou investimento está subvencionado polo Concello de Cedeira ou cando menos o escudo do Concello. – Comunicar ao Concello de Cedeira a obtención doutras subvencións, axudas, ingresos ou recursos que financien a súa actividade, concedidas con posterioridade á data de presentación da solicitude inicial conforme á base Quinta – É tamén obriga do beneficiario de facilitar toda la información que lle séa requirida pola Intervención Xeral da Comunidade Autónoma, o Tribunal de Contas e o Consello de Contas no exercicio das súas funcións de fiscalización e control do destino das subvencións. – Estar ao corrente no cumprimento das obrigas coa seguridade social e tributarias; non estar incurso en ningunha das circunstancias a que se refiren os artigos 13.2 da Lei 38/200, do 17 de novembro, xeral de subvencións e 10.2 da Lei 9/2007, do 13 de xuño, de subvencións de Galicia e, en xeral, cumprir os requisitos para ser beneficiario de subvencións. Base 11.–Infraccións, sancións e reintegro. O incumprimento dalgunha das bases previstas poderá implicar a ofbria de reintefro parcial ou total dos fondos percibidos, así como o pagamento dos xuros de mora que se perciban dendo o dia no que se realizou o pagamento ata o momento no que se acorde a procedencia de reintegro. O procedemento de reintegro realizarase de oficio e na súa tramitación seguirase o disponsto nos artigos 41 e seguintes da Lei 38/2003 do 17 de novembro, Xeral de subvencións e nos artisos 91 e seguintes do seu Regulamento (Real Decreto 887/2006, do 21 de xullo), para o que se lle dará en todo caso audiencia ao interesado. Regulación supletoria En todo o non previsto nas presentes bases, a concesión destas subvencións regularase polo disposto na Lei 38/2003, xeral de xubvencións, o RD 887/2006, polo que se aproba o regulamento da mesma, a Lei 9/2007, de subvencións de Galicia e as Bases de execución do orzamento do Concello de Cedeira. As bases desta convocatoria entrarán en vigor coa súa publicación no Boletín Oficial da Provincia e permanecerán en vigor ata a súa modificación ou revogación expresa polo Concello. Cedeira, 21 de outubro de 2019. O alcalde Asdo.: Pablo Diego Moreda Gil